《至顺四年四月九日同王叔能柳道传钱翼之胡古愚游天平山次古愚韵》
元代·干文传

苍壁屯云戟卫森，白云入户衮衣临。千章乔木祇如故，一尺流泉不在深。

剩有桑麻居杜曲，岂无觞咏集山阴。登高却省曾游处，短发搔馀不耐簪。

作者简介：（1276—1353）元平江人，字寿道，号仁里，又号止斋。十岁能属文。仁宗延祐二年进士，授同知昌国州事。累升婺源知州，改知吴江州，所至皆有善政。顺帝时预修《宋史》，书成，擢集院待制，以礼部尚书致仕。识度凝远，喜接引后进，所取士后多知名。为文务雅正，尤长政事。有《仁里漫稿》。